Liberal Alliance i Nordjylland har netop opstillet den 27-årige Agnethe Benedikt Mørch som partiets spidskandidat til regionsrådsvalget i Region Nordjylland i november.

Agnethe Benedikt Mørch er uddannet jordemoder, har været ansat på fødegangen på Aalborg Sygehus i 2 år og arbejder nu som privatpraktiserende jordemoder. Derudover var Agnethe Benedikt Mørch med til at starte Aalborgs afdeling af Mødrehjælpen i 2011, og hun er stadig formand for de ca. 80 frivillige organisationen tæller i Aalborg. Agnethe Benedikt Mørch stiller op for Liberal Alliance, fordi hun mener, der er brug for store forbedringer i sundhedsvæsenet.